
Uznesenie Mestský súd Bratislava III v právnej veci obchodnej spoločnosti SAXIT s.r.o., Agátová 3406/7A, Bratislava - mestská časť Dúbravka 841 01, IČO: 51 886 286 zapísanej v obchodnom registri Mestského súdu Bratislava III, oddiel: Sro, vložka číslo: 134067/B v konaní o zrušení obchodnej spoločnosti, takto rozhodol: Súd v y m a z á v a obchodnú spoločnosť SAXIT s.r.o., Agátová 3406/7A, Bratislava - mestská časť Dúbravka 841 01, IČO: 51 886 286, zapísanú v obchodnom registri Mestského súdu Bratislava III, oddiel: Sro, vložka číslo: 134067/B bez likvidácie. odôvodnenie: 1. Uznesením sp. zn. 49CbR/41/2022 zo dňa 5.5.2023, právoplatným dňa 16.6.2023 Mestský súd Bratislava III, ako kauzálne príslušný registrový súd rozhodol o zrušení obchodnej spoločnosti SAXIT s.r.o., Agátová 3406/7A, Bratislava - mestská časť Dúbravka 841 01, IČO: 51 886 286 s poukazom na ust. § 68b ods. 1 zákona č. 513/1991 Zb. Obchodného zákonníka (ďalej len „Obchodný zákonník“) v znení neskorších predpisov. 2. Podľa § 18n ods. 2 písm. c) zákona č. 371/2004 Z.z. o sídlach a obvodoch súdov Slovenskej republiky v znení neskorších predpisov od 1. júna 2023 prechádza výkon súdnictva v obchodnoprávnych veciach vrátane vecí podľa § 23 a § 26 až 29 Civilného sporového poriadku v znení účinnom od 1. júna 2023 a agendy konkurzu, reštrukturalizácie, oddlženia a obchodného registra z Okresného súdu Bratislava I, Okresného súdu Bratislava II, Okresného súdu Bratislava IV a Okresného súdu Bratislava V na Mestský súd Bratislava III. 3. Podľa § 304 písm. a) zákona č. 161/2015 Z. z. Civilný mimosporový poriadok (ďalej len „CMP“) v znení neskorších predpisov konaním v niektorých veciach právnických osôb je konanie o zrušení právnickej osoby. 4. Podľa § 305 ods. 1, 2 CMP v znení neskorších predpisov na konanie v niektorých veciach právnických osôb je kauzálne príslušný registrový súd. Na konanie je miestne príslušný registrový súd podľa adresy sídla právnickej osoby. 5. Podľa § 308 CMP v znení neskorších predpisov súd rozhoduje uznesením. 6. Podľa § 309e CMP v znení neskorších predpisov ak rozhodnutie súdu o zrušení spoločnosti nadobudlo právoplatnosť, súd zverejní oznámenie o zrušení spoločnosti v Obchodnom vestníku. 7. Podľa § 309f CMP v znení neskorších predpisov ak spoločnosť do 90 dní od zverejnenia oznámenia o zrušení spoločnosti v Obchodnom vestníku nevstúpi do likvidácie, predpokladá sa, že je v úpadku. 8. Podľa § 309g CMP v znení neskorších predpisov ak sa predpokladá úpadok spoločnosti, súd bezodkladne zverejní v Obchodnom vestníku oznámenie o predpoklade úpadku spoločnosti. V oznámení poučí veriteľov spoločnosti, osoby, ktoré majú právo na likvidačný zostatok, a iné orgány a osoby dotknuté zrušením spoločnosti, že ak do šiestich mesiacov od zverejnenia tohto oznámenia v Obchodnom vestníku nebude podaný návrh na ustanovenie likvidátora spolu s osvedčením o zložení preddavku na jeho odmenu a náhradu výdavkov alebo nebude podaný návrh na vyhlásenie konkurzu na majetok spoločnosti, spoločnosť bude vymazaná z obchodného registra.
9. Podľa § 309h ods. 1 CMP v znení neskorších predpisov ak odseky 2 a 3 neustanovujú inak, súd po uplynutí šiestich mesiacov od zverejnenia oznámenia o predpoklade úpadku spoločnosti v Obchodnom vestníku rozhodne o výmaze spoločnosti z obchodného registra bez likvidácie. 10. Podľa § 309h ods. 2 CMP v znení neskorších predpisov ak veriteľ spoločnosti, osoba, ktorá má právo na likvidačný zostatok, orgán štátnej správy v oblasti daní, poplatkov a colníctva podľa osobitného zákona, alebo ten, kto je dotknutý zrušením spoločnosti do výmazu spoločnosti z obchodného registra, navrhne ustanovenie likvidátora, súd ustanoví likvidátora. Na návrh na ustanovenie likvidátora sa neprihliada, ak nie je zložený preddavok na úhrady odmeny a výdavkov likvidátora. Proti rozhodnutiu o ustanovení likvidátora nie je prípustné odvolanie. 11. Podľa § 309h ods. 3 CMP v znení neskorších predpisov ak voči spoločnosti prebieha konkurzné konanie, súd pred rozhodnutím o výmaze spoločnosti postupuje v závislosti od jeho výsledku. Ak sa na majetok spoločnosti vyhlási konkurz, konanie o zrušení spoločnosti sa zastavuje. 12. Podľa § 309h ods. 4 CMP v znení neskorších predpisov súd lehotu podľa odseku 1 primerane predĺži, ak to navrhne orgán štátnej správy v oblasti daní, poplatkov a colníctva podľa osobitného zákona, alebo ten, kto osvedčí, že uplatňuje právo odporovať právnemu úkonu spoločnosti alebo sa domáha neplatnosti prevodu majetku spoločnosti alebo vyslovenia neplatnosti právneho úkonu týkajúceho sa majetku, ktorý patrí alebo patril spoločnosti. 13. Podľa § 309h ods. 5 CMP v znení neskorších predpisov rozhodnutie súdu o výmaze spoločnosti sa doručí uložením v spise. Proti tomuto rozhodnutiu nie je prípustné odvolanie. 14. Súd zverejnil oznámenie podľa § 309e CMP v znení neskorších predpisov v Obchodnom vestníku č. 223/2023 zo dňa 23.11.2023. 15. Súd zverejnil oznámenie podľa § 309g CMP v znení neskorších predpisov v Obchodnom vestníku č. 185/2024 zo dňa 24.9.2024. 16. Súd lustráciou na tunajšom súde vykonanou k dnešnému dňu zistil, že voči obchodnej spoločnosti SAXIT s.r.o., Agátová 3406/7A, Bratislava - mestská časť Dúbravka 841 01, IČO: 51 886 286 neprebieha konkurzné konanie. 17. Súd preskúmaním registrového spisu spoločnosti, preverením na registrovom oddelení zistil, že žiadny veriteľ spoločnosti, osoba, ktorá má právo na likvidačný zostatok, orgán štátnej správy v oblasti daní, poplatkov a colníctva podľa osobitného zákona, alebo ten, kto je dotknutý zrušením spoločnosti, do výmazu spoločnosti z obchodného registra nenavrhol ustanovenie likvidátora. Vzhľadom na uvedené sú splnené podmienky pre to, aby bola spoločnosť vymazaná z obchodného registra Mestského súdu Bratislava III. 18. Na základe uvedeného súd rozhodol o výmaze obchodnej spoločnosti SAXIT s.r.o., Agátová 3406/7A, Bratislava - mestská časť Dúbravka 841 01, IČO: 51 886 286. Poučenie: Proti tomuto uzneseniu nie je prípustné odvolanie.

